ইদের আগে মহারাষ্ট্রের মসজিদে বিস্ফোরণ! গ্রেফতার ২

ওয়েব ডেস্ক: রবিবাসরীয়তে, ইদের আগেই মহারাষ্ট্রের (Maharashtra) বিড জেলার এক মসজিদে ভয়ঙ্কর বিস্ফোরণ! ইতিমধ্যেই ঘটনার তদন্তে নেমেছে পুলিশ। তদন্তে দুই অভিযুক্তকে গ্রেফতার করেছে পুলিশ।

জানা যাচ্ছে, দুই অভিযুক্ত সেই এলাকারই বাসিন্দা। গোটা ঘটনার তদন্ত চালাচ্ছে পুলিশ।

পুলিশ সূত্রে খবর, রবিবার ভোরবেলায় বিস্ফোরণের আওয়াজে কেঁপে ওঠে গোটা এলাকা। জানা যায় মসজিদের ভিতর ঘটেছে বিস্ফোরণ। ঘটনার খবর পেয়ে সেখানে উপস্থিত হয় তালাওয়াড়া থানার পুলিশ।

কিন্তু কীভাবে বিস্ফোরণ ঘটালো দুই অভিযুক্ত?

আরও পড়ুন: আরএসএস ভারতের অক্ষয় বটবৃক্ষ, ভূয়সী প্রশংসা প্রধানমন্ত্রীর

জানা যাচ্ছে, মসজিদের পিছনের দরজা দিয়ে ভিতরে প্রবেশ করেছিল অভিযুক্ত এক যুবক। তারপর জিলেটিন স্টিক দিয়ে মসজিদের মধ্যেই ঘটানো হয় বিস্ফোরণ।

বিস্ফোরণের ঘটনায় ব্যাপক ক্ষয়ক্ষতি হয়েছে মসজিদে। ধসে গিয়েছে মসজিদের দেওয়ালের একাংশ। তবে ওই অভিযুক্তের কাছে জিলেটিন স্টিক কীভাবে গেল সেই ঘটনার তদন্তে নেমেছে পুলিশ।

দেখুন অন্য খবর